cyanic-selkie/wikianc huggingface dataset:
Jonas Lied
Alderdom og ettermæle
Restene av Det sibirske kompani ble i 1953 solgt til Westfal-Larsen og Erpecom. I 1958 besøkte VG og åtte andre reportere Jonas Lied på Sølsnes i anledning boken En sjøvei blir til. Lied var overbevist om at det sovjetiske styret ville bryte sammen og da ville det igjen bli tid for norsk forretningsvirksomhet i landet og russerne ville ønske tronpretendent Vladimir velkommen.
Ragnar Östberg
Biografi
Ragnar Östberg utdanna seg først i handelsfag, men studerte så arkitektur ved Kungliga tekniska högskolan og Konstakademien i Stockholm. Som stipendiat foretok han ei lengre studiereise på sykkel omkring i England, Frankrike, Italia og Hellas 1896-99.
Jonas Lied
Alderdom og ettermæle
Lied etterlot seg en samling russiske ikoner og annen kunst. En del av kunsten skriver seg fra Vinterpalasset, og samlingen ble opparbeidet hovedsakelig 1920-1924. Etter revolusjonen var det innbrudd i Lieds leilighet i Petrograd (St. Petersburg) og trolig forsvant noe privat kunst. Kunstsamlingen omfatter et portrett av Jonas Lied utført av Jurij Annenkov (1889–1974) (også kalt Georges Annenkov). Lied og Annenkov var venner fra Moskva og møttes i Paris i 1933. Lieds kunstsamling inneholder også et bilde av to jenter i tsarfamilien utført i vannfarger av Vladimir Gau. På Sølsnes fant Werenskiold også et inntil da ukjent portrett av kong Oscar II (1829–1907) malt av Konstantin Makovskij (1839–1915) og flere familieportretter Lied hadde kjøpt av grev Sjeremetjev.
Ragnar Östberg
Biografi
Han var gift to ganger. Hans datter fra andre ekteskap er sangeren og skuespilleren Susanna Östberg, gift med Povel Ramel.
Östberg har et lite torg ved Stadshuset oppkalt etter seg, Ragnar Östbergs plan.
Jonas Lied
Alderdom og ettermæle
I 1990 laget Stein P. Aasheim (1951-) en dokumentar om Jenisej og landet rundt på bakgrunn av Lieds og Nansens reise. Lieds kontorbygg i sentrum av Krasnojarsk sto fortsatt da Aasheim besøkte stedet. Arbeiderboligene Lied satte opp ved sagbruket var stort sett borte. Lieds materiale om Det siberiske kompani og en rekke dagbøker og manuskripter ga Lied til sjøfartsmuseet i Oslo. Deler av kunstsamlingen ble i 2005 utstilt på Pusjkin-museet i Moskva og i Oslo. Marit Werenskiold redigerte i 2008 antologien ''Consul Jonas Lied and Russia. Collector, dipomat, industrial explorer 1910-1931''.
Skogbrannen i Froland 2008
Skogbrannen i Froland 2008 («Myklandsbrannen») startet 9. juni 2008 i Mykland i Froland kommune; brannen dekket etter seks dager et område på om lag 30 km² (30 000 mål), før brannmannskapene fikk kontroll 14. juni 2008. Dette gjorde den til den største skogbrannen i Norge siden andre verdenskrig. , dog ikke den dyreste. Brannen kan ha gjort skader for over 60 millioner kroner.
Forløp
Skogbrannen startet 9. juni som følge av gnister fra en skogsmaskin. Skogbrannen truet spesielt tettstedet Mykland i Froland kommune.
Etter fire dager var så mange som 250 personer fra Heimevernet, brannvesenet og Sivilforsvaret involvert i slukkearbeidet. Flere helikoptre, bl.a to fra Forsvaret, deltok i slukkearbeidet. Brannen var så stor at røyklukten fra den kunne merkes i Kristiansand og på den andre siden av Skagerrak i Thisted, Danmark.
Skader
Over 15 hytter brant ned til grunnen, eller ble sterkt skadet, som en følge av brannen. Fem høyspentmaster brant også opp i det rammede området, noe som førte til strømbrudd i noen områder. Et sted mellom 20,000 og 30,000 mål skog ble rammet av skogbrannen. Over 70 mennesker ble evakuert fra hjemmene sine. Det økonomiske tapet ble estimert til 30 millioner kroner etter tre dagers skogbrann.
Innsats
Mannskaper fra lokalt og regionalt brannvesen styrte slukkingsinnsatsen, sammen med politiets innsatsledelse. I tillegg bidro mannskaper fra Sivilforsvaret, Heimevernet og Forsvaret ellers. Mengden mannskap ble trappet opp etterhvert som brannen utviklet seg, og på det meste var mellom 250 og 300 mennesker involvert. På et tidspunkt ble det etterlyst bedre slukkestøtte fra luften, og det ble vurdert å motta støtte fra EU. Italia stilte et brannfly til disposisjon, men Regjeringens kriseråd - med justisministeren Knut Storberget i spissen - mente det var tilstrekkelig med de 16 helikoptrene som etterhvert var i sving.
Virkninger
I desember 2008 har NIVA konstatert at skogbrannen har fått en uventet og uønsket effekt på vannet i området. Sulfat i jorda, opprinnelig ankommet med sur nedbør, er i ettertid frigjort av ny nedbør og er nå havnet i bekker, vann og elver. Forsuringen er verre enn i 1980-årene. NIVA regner med at all fisk og amfibier er utryddet.
Palas
En palas er en linvevforbindelse av vevde tekstler, eller et enkelt håndvevd teppe. Mønstrene gestaltes i enkle striper eller strimler, noen gang smale og andre ganger brede. Pakktasker (chordjiner, namakdaner, etc.) har på baksiden som regel palasvevarbeide.
Tidligere var det utelukkende vevarbeider fra Kaukasus som bar navnet palas. Nå benyttes ordet mer generisk.
Det er samlere som interesserer seg spesielt for de uforfalskede og gjerne svært gamle arbeider, utført av landsens folk og nomader i Den nære orient - både i regioner der det veves og regioner der det knytes.
Skjoldkreps (art)
Skjoldkreps (Lepidurus arcticus) er en krepsdyrart som lever i stillestående ferskvann. Den tilhører skjoldkrepsene, som har endret seg lite siden trias for over 200 millioner år siden.
Den har et bredt, flatt ryggskjold som dekker hodet. Den har et par fasettøyne. Kroppen er langstrakt og har mange bein og to haletråder. Lengden målt fra forkant av skjoldet til enden av halen kan bli 39.4 mm. Den har en brun farge med skjær av grønt.
Biologi
Eggene klekkes om sommeren rett etter isløsningen, altså i juni og juli i norske fjell. Det første stadiet er et naupliusstadium som varer én time. Deretter kommer to planktoniske stadier, før skjoldkrepsen går over til et bunnlevende liv. Den er altetende og tar alger, detritus, bunnlevende smådyr, skjoldkreps og plankton, som vannlopper og hoppekreps.
I juli-august blir den kjønnsmoden og legger egg. Hunnen oppbevarer eggene en kort tid i vedheng på det 11. beinparet. Eggene legges på grunt vann. Skjoldkrepsen har et kort liv og lever mye kortere enn et år. Som hos mange andre bladfotinger tåler eggene uttørking, men det er ingen betingelse for at de skal utvikle seg.
Detaljene i forplantningsstrategien hos skjoldkreps er omstridt. Forplantningen kan være partenogenetisk, men det kan også tenkes at individene er tvekjønnede (hermafroditter). Hanner er sjeldne, og det er ikke kjent hvilken rolle de spiller i forplantningen. Lepidurus arcticus har som andre skjoldkreps stor fenotypisk plastisitet; mange trekk ved kroppsbygningen varierer avhengig av forhold i omgivelsene. Den er likevel en klart definert art.
Skjoldkreps kan ikke svømme mot strømmen. Den har tre viktige måter for å spre seg til nye områder: Den kan følge med vannstrømmer fra en dam til en annen; hvis dammen tørker ut, kan vinden spre eggene; og eggene kan klebe seg til fugleføtter og dyrepels.
I motsetning til andre skjoldkrepser som kun finnes i fiskeløse smådammer, kan Lepidurus arcticus også leve i dype innsjøer sammen med ørret og røye. Den er, sammen med marflo, det viktigste byttedyret for ørret i mange norske fjellvann. I arktiske strøk er den mest tallrik i dammer som bunnfryser om vinteren og derfor mangler fisk. En studie fra Nordøst-Grønland viser at skjoldkreps der mangler i alle vann med røye.
Etter kongens ufravikelig ordre
Etter kongens ufravikelige ordre er en roman om General Carl Gustaf Armfeldts hærtog mot Norge i 1718-1719. Den er skrevet av Torbjørn Kjørmo. Boken ble utgitt på Huitfeldt forlag i 1999. Dette er en skjønnlitterær bok hvor leseren får et innblikk i hvordan soldater, både på norsk og svensk side, opplevde denne krigen.
Skjoldkreps (art)
Biologi
Hvis vann uten skjoldkreps blir regulert i forbindelse med kraftutbygging, dukker ofte arten raskt opp. Det kan skyldes at den har fordel av at eggene både tåler og er muligens avhengige av å først utsettes for tørke og nedfrysing, selv om de er avhengige av vann for klekking. Andre smådyrarter blir derimot redusert etter regulering, og skjoldkreps er derfor viktig for å opprettholde ørretbestanden.
På Svalbard er skjoldkreps en viktig næringskilde for myrsnipe, fjæreplytt og rødnebbterne.
Robert Boozer
Robert Lewis «Bob» Boozer (født 25. april 1937 i Omaha i Nebraska, død 19. mai 2012 Omaha) var en amerikansk basketballspiller som deltok i de olympiske leker 1960 i Roma. Boozer ble olympisk mester i basketball under OL 1960 i Melbourne. Han var med på det amerikanske laget som vant basketturneringen foran Sovjetunionen og Brasil. Det var femte gangen som basketball sto på det olympiske programmet, seksten lag deltok i turneringen. USA vant alle åtte kampene og ble olympiske mestere for femte gangen. Boozer alle åtte kampene og scoret 56 poeng for USA under OL-turneringen.
Phyllodesma tremulifolium
Phyllodesma tremulifolium er en sommerfugl som tilhører familien ekte spinnere (Lasiocampidae). Den finnes ikke i Norden, men lever i Sørvest-Europa og videre østover til Ural. Larvene lever på løvtrær som eik, osp og bjørk. Den voksne spinneren ligner sterkt på et vissent løv.
Willy Johansen (skihopper)
Willy «Vang» Johansen (født 1935) er en norsk tidligere skihopper, opprinnelig fra Jakobsnes i Sør-Varanger, som representerte Vang Skiløperforening. Han tok bronsemedalje i NM stor bakke på Rena i 1966. Johansen deltok i flere internasjonale renn på 1960-tallet, med moderate plasseringer. Han ble nummer 3 i Westby 25. februar 1968 og i Iron Mountain 10. mars samme år. I Svenska Skidspelen i Örnsköldsvik 13. mars 1966 ble det 12. plass. Han deltok også i skiflygingsuka i Oberstdorf i 1964.
Etter at han avsluttet den aktive hoppkarrieren, fortsatte Willy Johansen å konkurrere i veteranklasser. Han ble veteranverdensmester 16 ganger og norgesmester for veteraner 62 ganger. Han måtte til slutt gi seg med skihopping etter at han falt og pådro seg brudd i nakken i Linderudkollen i Oslo i 2010, to dager etter at han hadde fylt 75 år. I løpet av karrieren gjorde Willy Johansen rundt 30 000 skihopp, noe som skal være verdensrekord.
Johansen vokste opp i Finnmark, men flyttet til Vang i Hedmark og jobbet som typograf i Hamar Stiftstidende og Hamar Arbeiderblad. Tilnavnet «Willy Vang» fikk han av radiokommentatorene Bjørge Lillelien og Arne Porsum.
Hellig krig i Det gamle testamentet
Det har neppe eksistert noen virkelige kriger verken i gammeltestamentlig tid eller i historien forøvrig hvor disse kjennetegnene har vært fullstendig gjennomført, og neppe heller noen kriger av særlig omfang hvor ingen av de stridende har forestilt seg elementer av dette. Forskeren Gerhard von Rad hevder i Holy war in ancient Israel fra 1991 at krigene i Israel hovedsakelig ble sett på som hellinge når man rekrutterte sine soldater blant befolkningen, mens kriger hvor yrkessoldater og leiesoldater ble benyttet, i større grad ble sett på som sekulære.
Hovedtermer
Det gammeltestamentlige uttrykk som benyttes for å karakterisere de hellige krigene er «Herren kriger» ( cf. 1 Samuelsbok 18:17; 25:28; 4 Mosebok 10:9; 21:14; 32:20, 27, 29); Hæren kalles «Herrens hærskare» ( cf. 2 Mosebok 12:41) eller «Guds rekker» ( cf. 1 Samuelsbok 17:26); Fiendene kalles «Herrens fiender» ( cf. Dommerne 5:31; 1 Samuelsbok 30:26).
Renselse
I beskrivelsen av de hellige krigene er det et vesentlig element at soldatene skulle innvie eller hellige seg ( - cf. 5 Mosebok 23:9-14; Josva 3:5); De gjorde offerritualer i denne forbindelse (1 Samuel 7:9; 13:9-10, 12); De avholdt seg fra seksualitet (1 Samuel 21:5; 2 Samuel 11:11-12) og det er rimelig å tenke at de eksemplene man har av løfte-eder i forbindelse med krig reflekterer en utbredt praksis i forbindelse med hellige kriger (4 Mosebok 21; Dommerne 11:36; 1 Samuel 14:24).
Overnaturlig inngripen
Før en hellig krig mottok man i Det gamle testamentet orakler med beskrivelser av hva som kom til å skje. I hvilken grad disse oraklene var grunnet på loddkasting, på profetens politiske innsikt eller på faste sjangertradisjoner kunne trolig variere i hvert enkelt tilfelle (Dommerne 20:13, 18; 1 Samuel 7:9; 14:8-10, 37; 23:2, 4, 9-12; 28:6; 30:7-8; 2 Samuelsbok 5:19, 23). En typisk uttalelse som kunne komme i et orakel før en kamp var: «Se, jeg har gitt deg Jeriko i din hånd» (Jahve til Josva i Josva 6:2 cf. Josva 2:24; 6:16; 8:1; 10:8, 19; Dommerne 3:28; 4:7, 14; 7:9, 15; 18:10; 20:28; 1 Samuel 14:12; 17:46; 23:4; 24:4; 1 Kongebok 20:28).
Det at fiendehæren går i oppløsning av skrekk tilskrives særlig gudens overnaturlige virke. Det sies at fienden ble «grepet av skrekk» ( cf. 2 Mosebok 23:27-28); De mister hjertet ( cf. Josva 2:24); Hjertet deres smelter ( cf. Josva 5:1); De har ikke lenger pust ( cf. Josva 5:1); Han lar dem bli grepet av en stor forvirring ( cf. 5 Mosebok 7:23; også 2 Mosebok 23:27; Josva 10:10; 24:7; Dommerne 4:15; 7:22; 1 Samuelsbok 5:11; 7:10) og terror ( cf. 1 Samuelsbok 14:15). Men det finnes også eksempler på mer spektakulære former for inngripen. To steder får Herren fienden i forvirring til å gå til angrep på hverandre (Dommerne 7:22 og i 2 Krønikebok 20:23); Et sted står det at Herren slo ihjel 185000 assyrere som beleiret Israel (2 Kongebok 19:35 = Jesaja 37:36); Et sted heter det at Herren fikk Jerikos murer til å falle bare ved lyden av Israelittene basuner og kamprop (Josva 6:20); Og et sted heter det at solen en dag stod stille på himmelen uten å gå ned, for å gi Israelittene seier (Josva 10:12).
Det fantes blant tilhengerne av den hellige krigen en skepsis mot den sekulære krigføringen. Det å stole på militær teknologi og strategi er ikke fromt «Andre stoler på vogner og hester, men vi lovpriser Herren vår Guds navn» heter det i Salme 20:8 (også 2 Kongebok 18:24; Jesaja 2:7; 31:1). Den sanne troende stoler på karisma. Dette kan lett gi oss inntrykk av at hellige krigere var strategisk og teknisk underlegne de sekulære troppene. Dette kan i enkelte tilfeller være riktig, men både i beretningene om Gideon (Dommerne 7), Saul (1 Samuelsbok 15) og David (2 Samuelsbok 11) får vi taktiske beretninger som tyder på at karismaen ikke stod i motsetning til strategisk tenkning – og at disse utsagnene mot militær teknologi mest handler om en polemikk mot dem som ikke lar seg inspirere av guden.
Bann
I en del hellige kriger erklæres krigsbyttet «i bann». Dette innebærer at ingen har lov å ta noe av byttet, men at det i sin helhet skal ødelegges og brennes: «Vi inntok den gang alle hans byer og slo hver by med bann, både menn, kvinner og barn. Vi lot ingen bli tilbake eller slippe unna» (5 Mosebok 2:34; cf. 3 Mosebok 27:28-29; 4 Mosebok 18:14; 21:2; Josva 6:17-19). En av grunnene til Kong Sauls fall fra tronen var ifølge 1 Samuelsbok 15 det at han ikke overholdt et bann. Samuel hadde krevd full bannlysning av amalekittene, men Saul lot buskapen og høvdingen være i live. Da dette ble avslørt heter det «Men Herren angret at han hadde gjort Saul til konge over Israel» (1 Samuel 15:35).
The Aerial Anarchists
The Aerial Anarchists er en britisk stumfilm fra 1911 regissert av Walter R. Booth.
Béla Király
Béla Király, på ungarsk Király Béla, (født 14. april 1912, død 4. juli 2009) var en ungarsk offiser, professor og politiker. Under andre verdenskrig var kaptein i den ungarske hæren, han overga seg til Den røde armé og ble sendt som krigsfange til Sibir. Under oppstanden i Ungarn i 1956 ledet han nasjonalgarden mot den sovjetiske invasjonen. Han rømte til Østerrike og senere USA, og ble i Ungarn dømt til døden in absentia. I USA tok han doktorgraden i historie og arbeidet ved Brooklyn College. I 1989 kom han tilbake til Ungarn og ble innvalgt i nasjonalforsamlingen året etter. Király var æresvakt da Imre Nagy og andre henrettede politikere fra 1956 ble gravlagt på nytt sommeren 1989.
FUNCINPEC
FUNCINPEC (Khmer: គណបក្ស ហ្វ៊ុនស៊ិនប៉ិច) er et rojalistisk parti i Kambodsja. Før valget i 2008 hadde FUNCINPEC og Kambodsjas folkeparti (CPP) opprettet en koalisjonsregjering.
Partiet ble styrtet fra regjeringsmakten under kuppet i 1997.
Smedmyrkoia
Smedmyrkoia har alt man trenger av kjøkkenutstyr. Hytta består av fire rom og har 9 sengeplasser. Smedmyrkoia har ikke innlagt vann eller strøm. Til matlaging brukes propanbluss. Vann kan hentes i bekken langs skogsbilveien/skiløypa hundre meter nord for hytta. Fra hytta er det 3 km til Oppkuven-Smeddalen naturreservat.
Smedmyrkoia er låst med DNT-nøkkel og kan brukes hele året. Soveplasser kan forhåndsbestilles på internett. Søndagene fra januar til mars, kl. 11.00-16.00, har Friluftsklubben saft- og vaffelservering på hytta.
Bestyrere/hytteverter: Ubetjent, DNT Oslo og Omegn er driftsansvarlig
St. Franciskus Xaveriussøstrene
St. Franciskus Xaveriussøstrene (formelt navn Den Norske Søsterkongregasjon av Den Hellige Franciskus Xaverius, forkortes S.F.X) er en kvinnelig katolsk kongregasjon, stiftet i 1901. Den har navn etter den spanske misjonæren Frans Xavier (1506-1552, latin: Franciscus Xaverius), en av Jesuittordenens medgrunnleggere. Kongregasjonen er unik i den forstand at den ble stiftet i Norge. Den har ikke rekruttert nye medlemmer siden 1960-tallet og hadde ved utgangen av august 2020 ett gjenlevende medlem.
Bakgrunn
Bakgrunnen for opprettelsen av kongregasjonen var arbeidet som franske ordenssøstre fra kongregasjonen Les Religieuses Zelatrices de la Ste Eucharistie utførte i Bergen fra 1888. De bodde i prestegården til St Paul katolske menighet, og drev hjemmesykepleie og undervisning i menighetsskolen. I 1891 vendte de tilbake til Paris, og ble erstattet av 5 fransiskanersøstre fra Luxembourg. I 1896 opprettet de St. Antonius' hospital i Stavanger, og i 1898 et provisorisk hospital i Bergen. I 1899 ble et nytt hospitalbygg ferdig ved siden av St Paul kirke, og fikk navnet St. Franciskus hospital, etter jesuittpateren Frans Xavier. Det hele så ut til å falle sammen da biskopen av Luxemburg i 1899 kalte søstrene tilbake til sitt hjemland. Den norske biskopen, Johannes Olav Fallize, satte igang med å få opprettet en egen norsk kongregasjon, slik at man ikke lenger var avhengig av godvilje fra utlandet.
Opprettelsen
19. mars 1901 opprettet biskop Fallize kongregasjonen, med moder Bonaventura som superior, og to andre søstre. De overtok raskt arbeidet på skolen, og fra 1902 drev de hospitalet i Stavanger, som ble omdøpt til St Franciskus' hospital.
Arendal
I 1910 hadde biskop Fallize planer om å opprette en katolsk menighet i Arendal, og han kjøpte et hus på Tyholmen som kunne bygges om til hospital. Flere av søstrene reiste dit, og i 1911 ble hospitalet innviet, også det under navnet St. Franciskus hospital. Dette var det første fullt utstyrte sykehus i Arendal. Det ble også opprettet en katolsk skole, St. Franciskus skole, som ble drevet av søstrene.
Bergen
I Bergen drev søstrene Florida sykehus fra 1901. Lokalene er senere blitt leid av Bergen kommune som bl.a. har drevet sykehjem der. I 2012 ble landets første katolske gymnas, St. Paul gymnas, etablert på Florida og etter total rehabilitering av det gamle sykehuset ble det høsten 2014 tatt i bruk som skoleanlegg med kapasitet for inntil 270 elever.
I 1913 døde den katolske presten Erik Wang. Han hadde kjøpt eiendommen «Nyland» i Ytre Sandviken for en gave fra fru Talborg Cady de Navacelle, og testamenterte denne til kongregasjonen for at de skulle kunne bygge et hvilehjem der. Det skulle ta lang tid å fullføre, men i 1953 ble arbeidet påbegynt og i 1956 sto deres nye hus, «Marias Minde». og Vår Frue kirke ferdig. Det er i dag bolig for søstrene.
Ferjesambandet Kleppestø–Bergen
Fergestrekningen ble kjennetegnet av rutelaget Askøy Bergens satsing på store og effektive ferger uten overbygg.
St. Franciskus Xaveriussøstrene
Andre steder i Norge
På Hønefoss ble det i 1935 åpnet enda et hospital, som var det eneste i Hønefoss og omegn. Søstrene har også hatt virksomhet på Voss, der de fikk en tomt som testamentarisk gave etter Lars Eskeland (1867-1942).
Utlandet
Den katolske biskopen i Norge Johannes Olav Smit, virksom i Norge 1922-1928, brukte sine forbindelser i Nederland til å opprette et postulanthus der, det vil si en utdanningsinstitusjon for nye søstre. Det fikk navnet St. Olavshuis etter Olav den hellige. Senere ble det opprettet to postulanthus i Tyskland og et i Irland.
Havyard Group
Havyard Group ASA (ose: HYARD) er et norsk skipsteknologiselskap med hovedkontor i Fosnavåg, som ble etablert 2. juni 1999 etter oppkjøpet av Løland Verft.
Selskapet ble notert på Oslo Børs i juli 2014.
United Supporteren
United Supporteren er et medlemsblad utgitt av Manchester United Supporters Club Scandinavia, grunnlagt i 1981. Det kommer ut åtte ganger i året.
Havyard Group
Havyard Ship Technology
Havyard Ship Technology AS, tidligere kjent som Løland Verft AS, Kleven Løland AS og Kværner Kleven Leirvik AS, er et skipsverft i Leirvik i Hyllestad kommune (Sogn og Fjordane). Selskapet ble etablert av Jonas Løland i 1928 under navnet Løland Motorverkstad AS. Verkstedet produserte i begynnelsen maskindeler til vannkraftindustrien, før de på 1930-tallet utvidet med fabrikkmaskiner og kabelbaner. Deres første skip var «Loftesnesferja», som ble bygget i 1938, og som trafikkerte Loftesnessundet i Sogndal med kabeltrekk.
United Supporteren
Lars Morten Olsen er fulltidsansatt redaktør for bladet, og Dag Langerød er ansvarlig redaktør. Bjarte Valen, Cato Martinsen, Aslag Bodahl, Fredrik Filtvedt og Alexander Westheim Jensen er faste skribenter for bladet, og utgjør redaksjonen. Flere av skribentene er journalister til daglig.
Havyard Group
Havyard Ship Technology
Utover 1950-tallet bygde selskapet fiskebåter til flere redere, og leverte samtidig flere fiskefartøy til både Island og Færøyene. I 1956 ble Fylkesbaatane den største kunden til verkstedet, som mottok en rekke ferger fra Løland. Da grunnleggeren døde i 1960, skiftet selskapet navn fra Løland Motorverkstad til Løland Verft AS med sønnen Magnus Løland som daglig leder. I 1975, samme år som MF «Bjørgvin» ble levert som byggenummer 38, startet byggingen av et nytt skipsverft med overbygd tørrdokk på 130x20 meter og dypvannskai ved innløpet til Bøfjorden.
United Supporteren
Bladet fokuserer på alt som har med Manchester United å gjøre. Opplaget er per april 2015 på 35 167 eksemplarer, noe som gjør bladet til et av de største sportsmagasinene i Norge.
Tidligere redaktører: Hans Lokøy, Ole Petter Pedersen
Havyard Group
Havyard Ship Technology
På grunn av økonomiske overskridelser med byggingen fikk selskapet økonomiske problemer, og ble følgelig slått konkurs i 1979. Daglig leder Magnus Løland tok deretter kontakt med Kleven Verft, og sammen med Kleven, Løland-familien og Fylkesbaatane stiftet de selskapet Kleven Løland AS, hvor Kleven eide 65% og Fylkesbaatane 25% av selskapet, mens resterende aksjer tilfalt Løland-familien. I 1986 overtok Kleven aksjene til Fylkesbaatane, og i 1990 gikk både Kleven-gruppen og Løland Verft inn i Kværner, og fikk navnet Kværner Kleven Leirvik AS. Da Kværner fikk økonomiske problemer i 1999 ble Leirvik, som et av flere verft, solgt ut av konsernet. Det tidligere Løland Verft ble i 2000 solgt til Per Sæviks Havyard Group i Fosnavåg, og i 2011 endret verftet navn til Havyard Ship Technology AS.
Monzonitt
Monzonitt er en Magmatisk bergart som utvinnes ved Annfinnslett i Lødingen. Bergarten består av like deler plagioklas og kali-feltspat, og mindre enn 5% kvarts, samt små mengder med glimmer og andre mørke mineraler. Den er oppkalt etter Monzoni fjellene i Italia. Brukes til fasadestein, gravstøtter, benkeplater ol. men er også velegnet til skulpturering. Flere av skulpturene i Skulpturlandskap Nordland er fremstilt av monzonitt fra Annfinnslett.
Nordens herligste
Nordens herligste er en norsk dokumentarserie og talentkonkurranse ledet av Ylvis-brødrene som gikk på TVNorge i 2010. Programmet var en oppfølger til Norges herligste som gikk på samme kanal i 2008. Denne gangen skulle programlederne reise gjennom hele Norden for å møte fargerike mennesker, og kandidater til tittelen «Nordens herligste».
Nordens herligste hadde dårligere seertall enn den første serien. Premieren hadde ca. 200 000 seere, og serien endte med et snitt på 144 000 seere per episode.
En 3,5 timer lang DVD med høydepunkter fra serien ble utgitt av Home Entertainment i 2010.
Episode 9 - Finale (tirsdag 1. juni 2010)
I den siste episode hadde 6 finalister fra hele Norden samlet seg på Bårdshaug Herregård på Orkanger for å delta i en rekke absurde konkurranser i kampen om tittelen «Nordens herligste».
Finalistene var:
Kåringen av vinneren ble avgjort av tre profilerte deltagerne fra første sesong: «Juger'n», «Skjærgårdstrubaduren» og «Saueklippermannen». Vinneren av tittelen "Nordens herligste" ble «Samson» fra Sverige, og publikumsprisen ble tildelt «Poesidamen».
Aass Bryggeri
Aass Bryggeri ble grunnlagt i 1834 i Drammen og er Norges eldste eksisterende bryggeri. Bryggeriet har hele tiden ligget ved Nedre Sund på Bragernes i Drammen.
Bryggeriet solgte i 2020 30,1 millioner liter øl, som er en økning på 1,7 % fra 2019. Aass har pr. 2021 omkring 100 ansatte som produserer om lag 30 forskjellige øltyper, mineralvann og sider.
Administrerende direktør er Christian Aug. K. Aass.
Historie
Aass Bryggeri ble grunnlagt i 1834 av brygger og bakeren Ole Pehrson, som også drev bryggeri på Strømsø. I 1842 måtte han selge eiendommen ved Nedre sund på auksjon grunnet gjeld. Bryggeriet ble overtatt av Halvor Ellingsen som utvidet produksjonen med øltypen "bayersk øl". I 1860 ble bryggeriet overtatt av kjøpmannen H. F. Gjessing og bondegutten Poul Lauritz Aass fra Øvre Eiker, sammen drev de bryggeriet Gjessing & Aass fram til 1867.
1. Generasjon
Poul Lauritz Aass overtok bryggeriet og ble fullstendig eier av bygget og bryggeriet i 1866. I tiden som fulgte startet han en etappevis utvidelse bryggeriet, som har fortsatt til nyere tid.
Navsikaa
Navsikaa (gresk: Ναυσικάα, «skipsbrenner») var i henhold til gresk mytologi datteren av kong Alkinoos og dronning Arete på den homeriske øya Skjeria, og er en figur i sjette sang av Homers Odysseen. Hun fant Odyssevs naken på stranden og førte ham til sine foreldres hus, der han ble tatt vel hånd om. Hennes navn på gresk betyr «skipsbrenner», fra ναῦς: «skip», og κάω: «å brenne».
Aass Bryggeri
2. Generasjon
Jens Landmark Aass
Lundstad
Lundstad (gnr. 91) er en landbrukseiendom i Ullerål krets i Ringerike kommune, Buskerud. Gården er trolig opprinnelig skilt ut fra Viul eller Nærstad. Den grenser i nord til Egge og ligger fysisk på sletten mellom Randselva og Eggemoen. Nærmeste nabo er Austjord behandlingssenter som tilhører kommunen.
Aass Bryggeri
3. Generasjon
Detlev John Schmidt Aass overtok driften av bryggeriet i 1939. På denne tiden hadde bryggeriet en gulvflate på 7000 kvadratmeter fordelt på åtte bygg. Starten ble tøff for den nye direktøren som overtok driften under andre verdenskrig. Krigen førte til mangel på råvarer og ølet måtte tynnes og rasjoneres. I 1957 startet Aass distribusjon av Coca-Cola og senere tapping.
Lundstad
Gården tilhører ikke de opprinnelige stad-gårdene, slik navnet antyder, men er nok ryddet i nyere tid. Lundstad nevnes første gang i skriftlige kilder som Lundestad, først i 1604 og deretter i 1617 og 1657. Først i 1723 nevnes den under dagens navn, Lundstad. Det er grunn til å tro at gården har vært en såkalt ødegård, for i 1604 var den matrikkelført med 1/4 skatt. Gården utgjør i dag et areal på snaut 342,7 daa. (Kilde: Norgeskart, Kartverket)
Aass Bryggeri
4. Generasjon
Terje Aass overtok driften fra sin far i 1979. Fra 1999 overtar bryggeriet retten til merkenavnet Lundetangen som var i drift mellom 1854 til 1986. I 2000 etter 43 år med tapping av Coca Cola opphører avtalen. I 2008 kjøpte Aass nabobygget fra 1902 for å sikre seg ekspansjonsmuligheter.
5. Generasjon
Christian Aug. K. Aass overtok i 2013 driften fra Terje Aass etter 34 år som direktør.
Bryggeriet har blitt utvidet flere ganger, men stilen har hele tiden vært ivaretatt, og bygningsmassen fremstår som en samlet enhet. Bygningsmassens beliggenhet ved Drammenselva er blitt en viktig og karakteristisk del av Drammens utseende, og er synlig fra jernbanelinjen gjennom byen. Fram til 2014 var Aass medeier i A/S Solo.
Navsikaa
Rolle i Odysseen
I sjette sang av Odysseen er Odyssevs skipbrudden på kysten av øya Skjeria. Navsikaa og hennes terner gikk til havet for å vaske sine klær. Vekket av de vakre kvinnenes lek og sang, sto Odyssevs opp. Han kom ut av skogen naken og uten klær, skremte hennes terner av sted, men ba om hjelp fra Navsikaa «med smigrende ord og kløktig tale» og sammenlignet henne med en gudinne. Navsikaa ga Odyssevs en del av klærne fra vasken å bære, og tar ham med til utkanten av byen. Da hun innså at det vil gå rykter om han er sett sammen med henne, gikk hun med sine terner først inn i byen etter å ha rådet Odyssevs til å gå direkte til Alkinoos' hus og fremme sin sak til hennes mor Arete. Moren er kjent som klokere enn selv faren, og Alkinoos har tillit til hennes råd. Odyssevs møter Arete, vant hennes godkjennelse, og ble deretter mottatt som en gjest av Alkinoos.
I løpet av sitt opphold gjenforteller Odyssevs sine opplevelser til Alkinoos og hans hoff. Denne gjenfortellingen utgjør en betydelig del av Odysseen. Sjenerøst ga Alkinoos deretter Odyssevs med skip slik at han endelig kan komme seg hjem til Ithaka.
Navsikaa er ung og meget vakker, og Odyssevs fortalte henne at hun lignet på en gudinne, særlig Artemis. Hun er kjent for å ha flere brødre, og ifølge Aristoteles og Dictys Cretensis, giftet Navsikaa seg senere med Telemakhos, sønn av Odyssevs, og fikk en sønn med ham som het Perseptolis eller Ptoliportos.
Odysseens forfatter?
I sin forelesning fra 1892, «The Humor of Homer», senere trykket i hans Selected Essays, konkluderte Samuel Butler at Navsikaa var den sanne forfatteren av Odysseen ettersom scenen med klesvasken er mer realistisk og mer plausibel enn mange andre scener i eposet. Hans teori er at Odysseen ble skrevet av en kvinne ble ytterligere utviklet i hans bok fra 1897, The Authoress of the Odyssey. Dette teamet er også formidlet i Robert Graves' roman Homer's Daughter (1955) som framstiller Navsikaa som forfatteren av Odysseen og som forteller eposet grunnet egne erfaringer og opplevelser.
I populærkulturen
Grammatikeren Agallis fra 100-tallet f.Kr. tilskrevet oppfinnelsen av ballspill til Navsikaa, antagelig for at Navsikaa var den første personen i litteraturen som er beskrevet som lekende med en ball. Herodotos tilskrev derimot oppfinnelsen av leker, inkludert ballspill, til lydiere.
En asteroide som ble oppdaget i 1879, 192 Nausikaa, er oppkalt etter henne.
Navsikaa har tidvis blitt referert til litteraturen og billedkunsten.
Kapittel 13 i James Joyces roman Ulysses har tittelen «Nausicaa» og er et ekko av Homers fortelling til en viss grad ved at figuren Gerty McDowell (analog til Navsikaa) frister Bloom.
Den australske komponisten Peggy Glanville-Hicks skrev en opera med tittelen Nausicaa. Librettoen var skrevet av den før nevnte Robert Graves. Operaen ble første gang framført i 1961 ved Athens festival.
I 1991 åpnet akvariet Nausicaä Centre National de la Mer, et av de største i Europa, i Boulogne-sur-Mer i Frankrike.
I 2010 innspilte bandet Glass Wave en sang kalt for «Nausicaa», sunget i stemmene til hva som framstilles å være unge kvinner fra Skjeria.
I Star Trek-universet er nausicaanerne en rase av høye, sterke og aggressive humanoider.
På Kypros er det en turiststrand oppkalt etter henne.
Ragnhild Haraldsdatter
Ragnhild Haraldsdatter, norsk kongsdatter på 800-tallet. Ifølge Snorre Sturlason (i Heimskringla) var Ragnhild datter av Harald Gullskjegg i Sogn. Kildene er ikke entydige, men ifølge Snorre ble Ragnhild gift med kong Halvdan Svarte. De fikk sønnen Harald som ble oppfostret hos morfar sin. Da morfaren døde ble riket hans i Sogn overtatt av Harald. Ragnhild skal ha dødd samme året som sin far, og Harald døde året etter, 10 år gammel. Halvdan Svarte krevde da riket etter sønnen sin. Ingen motsatte seg dette, og kong Halvdan satte Atle jarl fra Gaular til å styre i Sogn.
Fagrskinna, som Snorre tildels bygger på i sine sagaer, bekrefter opplysningene, mens Ågrip ikke nevner noen Ragnhild Haraldsdatter.
Halvdan Svarte ble senere gift med Ragnhild Sigurdsdatter og de fikk en sønn som også fikk navnet Harald, kjent som Harald Hårfagre.
Luigi’s Mansion 3
Luigi's Mansion 3 er et action-eventyrspill utviklet av Next level games, og publisert av Nintendo til spillkonsollen Nintendo switch. Spillet ble lansert på Halloween 2019 og er det nyeste i serien Luigi's Mansion. Spilleren spiller som Luigi, og må utforske et forhekset hotell hvor hver etasje har et nytt tema som spilleren må utforske. Målet er å redde Luigis venner og familie som har blitt fanget i malerier, og dette fullfører man ved å bekjempe erkefienden King Boo, som befinner seg på toppen av hotellet. Hele hotellet er forhekset av spøkelser som skal prøve å stoppe Luigi på eventyret. Derfor trenger han den nye Poltergust-G00, som er en støvsuger som lar Luigi sluke opp spøkelsene som prøver å hindre han.
Spillet har også en online flerspillermodus hvor du kan samarbeide med venner og ukjente både lokalt, og gjennom internett. Det finnes både samarbeidsmoduser og konkurransemoduser.
Spillet ble tatt godt imot og vant prisen for «Best family game» i 2019.
Enspiller
i enspillermodusen utforsker spilleren et stort hotell med 17 etasjer. I dette spillet har hver etasje et unikt tema, nye spøkelser, og et Boss-spøkelse som spilleren må bekjempe for å komme seg videre. I det tidligere spillet: Luigi's Mansion: Dark Moon, var spillet satt opp med en slags oppdragsstruktur, hvor spilleren valgte et oppdrag (eller en bane) som spilleren skulle spille igjennom. I Luigi's Mansion 3 derimot, utforsker spilleren heller et helt hotell, nesten helt fritt for menyer. Dette tillater større frihet i hvordan spilleren vil spille spillet.
Dette spillet har også en del ting som du kan samle på, for å gi deg en grunn til å fortsette å spille, selv etter du har fullført spillet. Du kan finne opp til 5 eller flere skatter per etasje, og noen av dem kan bli ganske vanskelige å finne. Får å hjelpe deg, kan du kjøpe ting som skal hjelpe deg med å finne disse skattene hos professor E-gadd. Han lar deg også kjøpe noe som hjelper deg med å finne Boo's. Boo's er en annen form for skatter som du også kan finne i hver etasje, men disse er det kun et av per etasje. Disse er også litt vanskeligere å få tak i, enn de vanlige krystall skattene.
Når det gjelder måter å utforske hotellet på, eller måter å bekjempe spøkelser på, finnes det en god del. Når du slåss mot spøkelser har du flere ting du kan bruke for å hjelpe deg i kampen. Noen spøkelser er usynlige, og da kan du bruke uv lyset ditt på x knappen, som gjør dem synlige litt. Da kan du bruke lommelykten din, med a knappen for å stønne dem. Etter det må du suge løs. Etter du har dratt dem bak litt kan du slamme dem ned i bakken til helse poenget til spøkelset er blitt senket ned til 0. (Dette fungerer selvfølgelig også på synlige spøkelser, men jeg inkluderte uv delen for å introdusere den). Når det gjelder utforsking har vi også en del andre funksjoner. Uv lyset, kan også brukes for å gjøre usynlige ting, synlig, i tillegg til at den kan se fotspor, som du noen ganger bruker til å jakte på spøkelses katter, eller hunder. En annen funksjon er en sugekopp Luigi kan skyte ut av sin poltergust. Denne kan du bruke til å dra vekk ting som ligger i vegen, slik at du kan komme deg videre, ved å bruke slam egenskapen din på den.
Jessheim is- og flerbrukshall
Jessheim is- og flerbrukshall ligger i Jessheim i Ullensaker kommune i Viken (tidligere Akershus). Den befinner seg rett utenfor sentrum på Gystadmarka og den står ved siden av friidrettsstadion og Jessheim stadion. Hallen var ferdig i januar i 2014 og den ble offisielt åpnet av ordføreren Harald Espelund den 15. mars. Anlegget kostet kommunen ca. 143 millioner kroner og den har et areal på 10370 kvm. Hallen er eid av Ullensaker kommune og er anbefalt av Norges ishockeyforbund.
Luigi’s Mansion 3
Enspiller
Den siste nye funksjonen er Gooigi. Dette er en klone av Luigi laget av ektoplasma som lett kan kontrolleres ved hjelp av et par enkle knappetrykk. Spilleren kan først kalle på Gooigi med et knappetrykk, og så bytte mellom Luigi og Gooigi ved bruk av samme knapp. Om du trykker to ganger vil Gooigi bli sendt tilbake til poltergusten. Gooidi fungerer litt annerledes ifra luigi. Han kan gå igjennom gjerder og pigger uten at de skader ham, men han tåler ikke vann. Dette lar deg gjennom føre litt mer avanserte gåter. Ja, dette spillet har gåter. Til å begynne med, er gåtene litt for enkle, men jo dypere inn i spillet du kommer, desto vanskeligere blir dem. Helt på slutten er det faktisk noen ganske vanskelige gåter.
Jessheim is- og flerbrukshall
Bakgrunn og bygning
Den store befolkningsveksten gjorde at flere ønsket nye haller. Mange ønsket å få en flerbrukshall med både idrettshall og en ishall. Dette anlegget er kommunens første tilbud på innendørs is idretter. Bygget består av to haller, idrettshallen og ishallen.
Luigi’s Mansion 3
Enspiller
Gooigi lar deg også spille co-op slik at du kan ta med en venn på eventyrer.
Flerspiller
I flerspiller kan du samarbeide med opp til 7 andre spillere, enten online eller lokalt. Her skal du utforske mindre hotelletasjer enn i singleplayer, hvor du skal samarbeide med de opp til 7 andre spillere om å fange spøkelser, og gull. Denne modusen kalles scarescraper. Her kontrollerer du Luigi på samme måte som du gjør i single player. Scarescraper er en høy bygning med mange etasjer. Hver gang du går inn vil etasjene være unike, som gir det en ganske unik opplevelse hver gang du spiller. På den øverste etasjen er det et stor spøkelse som du, og dine venner må bekjempe, for å vinne. Om dere dør må dere starte på nytt.
Handling
Luigi og hans venner: Mario, Prinsesse Peach og en gjeng med Toads, blir invitert til et hotell helt gratis. De drar, og til alle sin overraskelse er det en felle. Alle bortsett fra Luigi blir fanget i malerier. Dette betyr at luigi må utforske dette forheksede hotellet alene for å redde sine venner. Ikke lenge etter finner han poltergust-G00 i en forlatt bil som ser litt kjent ut. Etter litt utforskning redder han professor Egadd, en gammel venn som har hjulpet han tidligere. Poltergust-G00 er hans oppfinnelse, og han lar Luigi bruke den for å redde vennene sine.
Smedvik mekaniske verksted
Smedvik mekaniske verksted er et skipsverft i Tjørvåg i Herøy kommune på Sunnmøre.
Jessheim is- og flerbrukshall
Idrettshallen
Idrettshallen er en hall med mange bruksområder der man kan gjøre en rekke forskjellige aktiviteter. Tribunen har 255 sitteplasser og hallen er lagd med tanke på breddeidretten. Den har en treningshall med tre håndballbaner på 23m x 44m.
Den har også:
Hallen har tatt til betrakting at den også skal fungere for idretter som trenger stor takhøyde, som ballspill eller badminton. Derfor er hallen 9 meter høy, isteden for 7 som er det normale.
Hildur Andersen
Hildur Andersen (født 25. mai 1864 i Kristiania, død 20. desember 1956 samme sted) var en norsk pianist, blant sin tids ypperste.
Hun debuterte i Christiania Musikforening 1886 etter å ha studert i Leipzig. Som kammermusiker 1899–1907 var hun ofte med kvartetten til Gustav Fr. Lange (1861–1939). Under Johan Halvorsen urfremførte hun noe av Bach med mesterpianistene Martin Knutzen og Erika Nissen. Etter hvert ble hun mer pedagog og administrativt engasjert blant annet i Oslo Filharmoniske Orkester. Hun var nær venn av Henrik Ibsen som Hilde Wangel i Byggmester Solness 1892.
Familie
Hun var datter av Oluf Martin Andersen (1826–1908) og Annette Fredrikke Sontum (1824–95). Faren var stadsingeniør og brannsjef i Kristiania. Hildur giftet seg aldri, men var søster til geografen Aksel Kristian Andersen Arstal (1855–1940).
Harju JK Laagri
Harju JK er en estisk fotballklubb fra Laagri.
French Open 1993
French Open 1993 ble spilt på Roland Garros-stadion i Paris i perioden 24. mai til 6. juni. French Open er en Grand Slam-turnering i tennis på grus. Sergi Bruguera beseiret Jim Courier i singlefinalen for herrer og Steffi Graf vant damefinalen over Mary-Joe Fernandez.
Agrippina (1911)
Agrippina er en italiensk stumfilm fra 1911, regissert av Enrico Guazzoni.
Pegboard Nerds
Pegboard Nerds var en dansk/norsk elektronisk musikkduo som bestod av danske Michael Parsberg og norske Alexander Odden. De produserte elektronisk musikk i sjangre som dubstep, electro, drumstep, glitch hop og trap. Odden og Parsberg møttes for første gang i 2005, og dannet gruppen. Navnet «Pegboard Nerds» er et anagram som er dannet av duoens etternavn.
Gruppen hadde kontrakt med plateselskapet Monstercat, og ga ut en rekke singler og EP-er. Singelen «Ingen anden drøm» lå på 26. plass på den danske hitlisten i én uke i 2012, mens «Self Destruct» lå på førsteplass på Beatport Dubstep Chart i flere uker.
Historie
Duoen dukket først opp på Monstercats album 006 – Embrace, med singelen «Gunpoint», som per april 2015 hadde over 1 million avspillinger på YouTube. Det neste albumet, 007 – Solace, inneholdt Pegboard Nerds' største hit, «Disconnected». Sangen var deres første electro-sang. Per 2015 hadde den over 13 millioner avspillinger på YouTube, noe som gjorde den til den mest avspilte sangen på Monstercats YouTube-kanal frem til sangen «Flight» med Tristam og Braken gikk forbi et år senere.
En måned senere ga plateselskapet ut albumet 008 – Anniversary, som inneholdt Pegboard Nerds' første drumstep-sang, «Pressure Cooker», samt duoens «Rocktronik». Deres første glitch hop-sang «Fire In The Hole» ble utgitt på albumet 009 – Reunion. Deretter ga duoen ut «Self Destruct». Sangen ble inkludert i albumet 010 – Conquest. Etter fire måneder ga de ut sangen «We Are One» med artisten Splitbreed.
Etter dette tok duoen en pause, før de ga ut en singel med Tristam kalt Razor Sharp. Singelen hadde per april 2015 over 10 millioner avspillinger. Noen uker senere ga duoen ut EP-en «Guilty Pleasures». Noen dager senere ga gruppen Krewella ut sangen «This Is Not The End», der duoen for første gang hadde samarbeidet med en annen artist uten å ha tatt initiativet selv. Deres første trap-sang, «Coffins», var et samarbeid med MisterWives. De ga ut «Bassline Kickin», som ikke ble særlig populær, og ga deretter ut den overraskende hiten «Hero», en hard dance-sang med Elizaveta som vokalist. Duoens neste utgivelse var sangen «Here It Comes», etterfulgt av «New Style». De ga deretter ut trap-sangen «Badboi», som ikke slo spesielt godt an. Deres fjerde electro-sangutgivelse hadde tittelen «Emergency». Deres siste utgivelser var «Bring The Madness», der de samarbeidet med Excision og vokalisten Mayor Apeshit, «Swamp Thing» og «Try This».
Jämtlands län
Jämtlands län (bokmål: Jemtland, nynorsk: Jamtland) er et län i det nordvestlige Sverige. Det grenser til Dalarnas län, Gävleborgs län, Västernorrlands län og Västerbottens län og fylkene Trøndelag og Innlandet i Norge.
Eneste by i fylket er Östersund, anlagt ved kongelig dekret 1786. Sentralmakten ønsket bedre feste i den store og tynt befolkede regionen som tradisjonelt hadde sterke handelskontakter vestover til Norge. Östersund var frem til nylig en garnisonsby, men det militære nærværet er nå avviklet. Mittuniversitetet har flyttet inn i regimentets gamle lokaler. Blant fylkets fremste turistattraksjoner er Jämtlands läns museum Jamtli, Frösö zoo og vintersportsstedet Åre.
Jämtlands län omfatter i hovedsak de to landskapene Jämtland og Herjedalen, men også små deler av landskapene Ångermanland, Hälsingland, Dalarna og Lappland ligger innenfor länet. Landskapene Jämtland og Härjedalen tilhørte Norge frem til 1645, da de ble avgitt i forbindelse med freden i Brömsebro.
Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.
Arne Bård Dalhaug
Arne Bård Dalhaug (født 6. mai 1954 i Målselv) er en norsk offiser. Siden 2005 er han generalløytnant. Han var sjef for Forsvarsstaben 2005–2008, norsk representant i NATOs militærkomité fra 2008 til 2011. Dalhaug ble valgt til ny sjef for NATO Defense College, og tiltrådte 22. juli 2011. Han fratrådte fra Forsvaret ved nådd aldersgrense i 2014. Han var sivil observatør for OSSE i de russisk-okkuperte områdene i Donbas-regionen i Ukraina i tre år fra 2016 til 2018.
Dalhaugs utdannelse omfatter Krigsskolen, Hærens stabsskole, cand. mag. (1983). I 2005 ble han utnevnt til kommandør av St. Olavs Orden.
Utmerkelser
Før han konverte ferdighetsmerkene til Forsvarets fellesmedaljer hadde Dalhaug medaljene for Det militære skarpskyttermerke, Det militære marsjmerke, Det militære skimerke, Infanterimerket, Feltidrettsmerket, Det militære femkampmerket og Norges idrettsforbunds idrettsmerke.
Henrik Rød
Henrik Rød (født 14. september 1975 i Halden) er en norsk politiker (FrP). Han ble innvalgt på Stortinget fra Østfold i 2001. Han var vararepresentant i perioden 1997–2001. Han har vært medlem av kommunestyret i hjembyen Halden siden 1995.
Henrik Rød har siden endt siviløkonomutdanning i 1998 vært selvstendig næringsdrivende innen eiendomsbransjen og driver i dag investeringsselskapet Maxmill Group AS.
Saint Vincent College
Saint Vincent College er et privat, kristent universitet opprettet og drevet av den katolske benediktinerordenen i Latrobe i delstaten Pennsylvania, USA. Det ble opprettet i 1846.
Ved universitetet var det 1 818 studenter og 187 vitenskapelig ansatte i 2006, og samme året var skolepengene US$ 23 000 for studenter folkeregistrert i USA. Studiene gis opp til mastergradsnivå.
Kristoffer Sem Nielsen
Kristoffer Sem Nielsen (født 9. januar 1909, død 5. april 1981) var en norsk svømmer som representerte Oslo IL.
Han vant 16 individuelle NM-gull i svømming i perioden 1925–1934, i tillegg til 7 NM-gull i stafetter og 3 i vannpolo. Han vant kongepokalen i 1925.
Fylkesvei 3168
Fylkesvei 3168 går mellom Bråvoll og Prestbyen i Sandefjord kommune.
Fram til oktober 2016 het Elvedalsveien Daleneveien.
Frem til 2019 hadde veien betegnelsen fylkesvei 605 (Vestfold).
Megafon
Navnet Megafon har flere betydninger:
Nasjonalmuseet for arkeologi
Nasjonalmuseet for arkeologi i Portugal (Portuguese: Museu Nacional De Arqueologia) er landets største arkeologiske museum, og et av de viktigste museene for eldre kunst- og kulturhistorie på Den Iberiske halvøy. Museet ligger i Lisboa, og ble grunnlagt i 1893 av arkeologen José Leite de Vasconcelos. Museet ligger i den vestlige fløyen av Jeronimos Kloster der munkene hadde sin sovesal. Museet er bygget i Neo-Manueline stil og ble offisielt åpnet i 1906.
Museet er det viktigste senteret for arkeologiske undersøkelser i Portugal.